  Майя Бывальцева Удмуртиысь дышетонъя но тодосъя министрлы вить воштӥсьёсыз пӧлысь кыксэ кельтозы. Улосвыл тӧролэн со пумысен косэтэз (указэз) элькун тӧрлыкъёслэн нимлыко сайтазы шараямын. Ужкагазъя, удысэтын мукет но воштӥськонъёс луизы. Озьы, вить управлениос пӧлысь кельтозы ньыльзэ гинэ. Со дыре ик ёзэтъёслэн (отделъёслэн) лыдзы 11-ысен 13-езь будэтэмын, нош секторъёс 11-ысен 4-езь кулэстэмын. Выль ёзсӧзнэтын (структураын) йӧскалык дышетонъя сектор ӧвӧл. Косэт кужымаз пыре шараям нуналысен, 24-тӥ гудырикошконысен. Азьвылгес верамын вал, Удмуртиын министръёслэсь 30 воштӥсьёссэс ужысьтызы мозмытыны малпало шуыса. Озьы элькунысь мерлыко политикая но ужъя министерствоын сизьым воштӥсьёс интые кыкез кельтэмын.  Тегъёс: Политика Ижкар Удмуртия Дышетонъянотодосъяминистерство кивалтӥсьёс  